
讟拽住讟 讛讚祝



 讗住讜专 爪讜谞谉 诇转讜讱 爪讜谞谉 讚讘专讬 讛讻诇 诪讜转专 讞诐 诇转讜讱 爪讜谞谉 讜爪讜谞谉 诇转讜讱 讞诐 专讘 讗诪专 注讬诇讗讛 讙讘专 讜砖诪讜讗诇 讗诪专 转转讗讛 讙讘专 转谞谉 谞讟祝 诪专讜讟讘讜 注诇 讛讞专住 讜讞讝专 讗诇讬讜 讬讟讜诇 讗转 诪拽讜诪讜 拽讗 住诇拽讗 讚注转讱 讘讞专住 爪讜谞谞转 讘砖诇诪讗 诇专讘 讚讗诪专 注讬诇讗讛 讙讘专 诪砖讜诐 讛讻讬 讬讟讜诇 讗转 诪拽讜诪讜 讚讗讝诇 专讜讟讘 诪专转讞 诇讬讛 诇讞专住 讜讛讚专 讞专住 诪专转讞 诇讬讛 诇专讜讟讘 讜讻讬 讛讚专 专讜讟讘 讗驻住讞 拽讗 诪讟讜讬 驻住讞 诪讞诪转 讞诪讬诪讜转讗 讚讞专住 讜专讞诪谞讗 讗诪专 {砖诪讜转 讬讘-讞/讟 ??} 爪诇讬 讗砖 讜诇讗 爪诇讬 诪讞诪转 讚讘专 讗讞专 讗诇讗 诇砖诪讜讗诇 讚讗诪专 转转讗讛 讙讘专 讞专住 讻讬讜谉 讚爪讜谞谉 讛讜讗 讗拽讜专讬 诪讬拽专 诇讬讛 诇专讜讟讘 讗诪讗讬 讬讟讜诇 讗转 诪拽讜诪讜 讻讚讗诪专 专讘讬 讬专诪讬讛 讗诪专 砖诪讜讗诇 讘住讜诇转 专讜转讞转 讛讻讗 谞诪讬 讘讞专住 专讜转讞 转谞谉 谞讟祝 诪专讜讟讘讜 注诇 讛住讜诇转 讬拽诪讜抓 讗转 诪拽讜诪讜 拽讗 住诇拽讗 讚注转讱 讘住讜诇转 爪讜谞谞转 讘砖诇诪讗 诇专讘 讚讗诪专 注讬诇讗讛 讙讘专 诪砖讜诐 讛讻讬 讬拽诪讜抓 讗转 诪拽讜诪讜 讚诪专转讞 诇讛 诇住讜诇转 讚讛讚专 讛讜讚专谞讬讛 讜讛讚专讗 住讜诇转 讜诪专转讞讗 诇讬讛 诇讚讬讚讬讛 讜拽讗 诪讟讜讬 专讜讟讘 诪讞诪转 讞诪讬诪讜转讗 讚住讜诇转 讜专讞诪谞讗 讗诪专 爪诇讬 讗砖 讜诇讗 爪诇讬 诪讞诪转 讚讘专 讗讞专 讗诇讗 诇砖诪讜讗诇 讚讗诪专 转转讗讛 讙讘专 住讜诇转 讻讬讜谉 讚爪讜谞谞转 讛讬讗 讗拽讜专讬 拽讗 诪讬拽专 诇讬讛 诇诪讛 诇讬 讬拽诪讜抓 讗转 诪拽讜诪讜 (转住讙讬 诇讬讛 讘讬讟讜诇 讗转 诪拽讜诪讜) 讗''专 讬专诪讬讛 讗诪专 砖诪讜讗诇 讘住讜诇转 专讜转讞转 转谞谉 住讻讜 讘砖诪谉 砖诇 转专讜诪讛 讗诐 讞讘讜专转 讻讛谞讬诐 讬讗讻诇讜 讗诐 砖诇 讬砖专讗诇 讗诐 讞讬 讛讜讗 讬讚讬讞谞讜 讗诐 爪诇讬 讛讜讗 讬拽诇讜祝 讗转 讛讞讬爪讜谉 讘砖诇诪讗 诇专讘 讚讗诪专 注讬诇讗讛 讙讘专 讗诪讟讜 诇讛讻讬 住讙讬 诇讬讛 讘拽诇讬驻讛 诪砖讜诐 讚注讬诇讗讛 爪讜谞谉 讛讜讗 讗诇讗 诇砖诪讜讗诇 讚讗诪专 转转讗讛 讙讘专 讻讬讜谉 讚讞诐 讛讜讗 诪讘诇注 讘诇注 讗诪讗讬 住讙讬 诇讬讛 讘拽诇讬驻讛 谞讬转住专 诇讙诪专讬 砖讗谞讬 住讬讻讛 讚诪砖讛讜 讘注诇诪讗 讛讜讗 讚注讘讬讚讗 转谞讬讗 讻讜讜转讬讛 讚砖诪讜讗诇 讞诐 诇转讜讱 讞诐 讗住讜专 讜讻谉 爪讜谞谉 砖谞转谉 诇转讜讱 讞诐 讗住讜专 讞诐 诇转讜讱 爪讜谞谉 讜爪讜谞谉 诇转讜讱 爪讜谞谉 诪讚讬讞 讞诐 诇转讜讱 爪讜谞谉 诪讚讬讞 讻讬讜谉 讚讞诐 讛讜讗 讗讚诪讬拽专 诇讬讛 讗讬 讗驻砖专 讚诇讗 讘诇注 驻讜专转讗 拽诇讬驻讛 诪讬讛讗 谞讬讘注讬 讗诇讗 讗讬诪讗 讞诐 诇转讜讱 爪讜谞谉 拽讜诇祝 爪讜谞谉 诇转讜讱 爪讜谞谉 诪讚讬讞 转谞讬讗 讗讬讚讱 讘砖专 专讜转讞 砖谞驻诇 诇转讜讱 讞诇讘 专讜转讞 讜讻谉 爪讜谞谉 砖谞驻诇 诇转讜讱 讞诐 讗住讜专 讞诐 诇转讜讱 爪讜谞谉 讜爪讜谞谉 诇转讜讱 爪讜谞谉 诪讚讬讞 讞诐 诇转讜讱 爪讜谞谉 诪讚讬讞 讻讬讜谉 讚讞诐 讛讜讗 讗讚诪讬拽专 诇讬讛 讗讬 讗驻砖专 讚诇讗 讘诇注 驻讜专转讗 拽诇讬驻讛 诪讬讛讗 谞讬讘注讬 讗诇讗 讗讬诪讗 讞诐 诇转讜讱 爪讜谞谉 拽讜诇祝 爪讜谞谉 诇转讜讱 爪讜谞谉 诪讚讬讞 讗诪专 诪专 爪讜谞谉 诇转讜讱 爪讜谞谉 诪讚讬讞 讗诪专 专讘 讛讜谞讗 诇讗 砖谞讜 讗诇讗 砖诇讗 诪诇讞讜 讗讘诇 诪诇讞讜 讗住讜专 讚讗诪专 砖诪讜讗诇 诪诇讬讞 讛专讬 讛讜讗 讻专讜转讞 讻讘讜砖 讛专讬 讛讜讗 讻诪讘讜砖诇 讗诪专 专讘讗 讛讗 讚讗诪专 砖诪讜讗诇 诪诇讬讞 讛专讬 讛讜讗 讻专讜转讞 (讜讻讜') 诇讗 讗诪专谉 讗诇讗 砖诇讗 谞讗讻诇 诪讞诪转 诪诇讞讜 讗讘诇 谞讗讻诇 诪讞诪转 诪诇讞讜 诇讗 讛讛讜讗 讘专 讙讜讝诇讗 讚谞驻诇 诇讻讚讗 讚讻诪讻讗 砖专讬讬讗 专讘 讞讬谞谞讗 讘专讬讛 讚专讘讗 诪驻砖专讜谞讬讗 讗诪专 专讘讗 诪讗谉 讞讻讬诐 诇诪讬砖专讗 诪讬诇转讗 讻讬 讛讗 讗讬 诇讗讜 专讘 讞讬谞谞讗 讘专讬讛 讚专讘讗 诪驻砖专讜谞讬讗 讚讙讘专讗 专讘讛 讛讜讗 讗诪专 诇讱 讻讬 讗诪专 砖诪讜讗诇 诪诇讬讞 讛专讬 讛讜讗 讻专讜转讞 砖讗讬谉 谞讗讻诇 诪讞诪转 诪诇讞讜 讛讗讬 谞讗讻诇 诪讞诪转 诪诇讞讜 讜讛谞讬 诪讬诇讬 讞讬 讗讘诇 爪诇讬 讘注讬 拽诇讬驻讛 讜诇讗 讗诪专谉 讗诇讗 讚诇讬转 讘讬讛 驻讬诇讬 讗讘诇 讗讬转 讘讬讛 驻讬诇讬 讗住讜专 讜讗讬 诪转讜讘诇 讘转讘诇讬 讗住讜专 讗诪专 专讘 

 讗住讜专. 讚讘诇注 讛讬转专 诪讗讬住讜专: 注讬诇讗讛 讙讘专. 讛注诇讬讜谉 谞讜爪讞 讛诇讻讱 讞诐 诇转讜讱 爪讜谞谉 讗住讜专 砖讛注诇讬讜谉 诪讞诪诪讜 诇转讞转讜谉 讜讛专讬 砖谞讬讛谉 讞诪讬谉 讜讘诇注讬 诪讛讚讚讬 讜爪讜谞谉 诇转讜讱 讞诐 诪讜转专 砖讛注诇讬讜谉 诪爪谞谞讜 诇转讞转讜谉 讜诇讗 讘诇注讬: 讜砖诪讜讗诇 讗诪专 转转讗讛 讙讘专. 讛诇讻讱 讞诐 诇转讜讱 爪讜谞谉 诪讜转专 讜爪讜谞谉 诇转讜讱 讞诐 讗住讜专 讜讗祝 注诇 讙讘 讚讛讬诇讻转讗 讻专讘 讘讗讬住讜专讬 讘讛讗 讛讬诇讻转讗 讻砖诪讜讗诇 讚讛讗 转谞讬讗 转专转讬 诪转谞讬' 讻讜讜转讬讛 讻讚诇拽诪谉: 讜讛讚专 讞专住 讜诪讞诪诐 诇讬讛 诇专讜讟讘. 讚讛讜讬 爪诇讬 诪讞诪转 讚讘专 讗讞专 讗拽讜专讬 诪讬拽专 诇讬讛. 讜讗诪讗讬 讬讟讜诇 讗转 诪拽讜诪讜 讜诇讗 讙专住讬谞谉 讘拽讜诇祝 讗转 诪拽讜诪讜 住讙讬讗: 诇住讜诇转 讚讛讚专 讛讜讚专谞讬讛. 诇住讜诇转 讗砖专 住讘讬讘讜转讬讜: 讛讚专 讛讜讚专谞讬讛. 诇砖讜谉 住讞讜专 住讞讜专 诇讬讛: 讜讗诪讗讬 讬拽诪讜抓. 讜讛讻讗 谞诪讬 诇讗 讙专住 讘讬讟讜诇 讗转 诪拽讜诪讜 住讙讬讗: [爪讜谞谉 讛讜讗]. 讚讗拽讜专讬 拽讗 诪讬拽专 诇讬讛 讜拽诇讬驻讛 诪讬讛讗 讘注讬讗 讚讗驻讬诇讜 爪讜谞谉 讙诪讜专 讛讜讗 讛驻住讞 诪讗讞专 砖谞爪诇讛 讜讬讘砖 砖讗讬 讗驻砖专 讚诇讗 注讬讬诇 讘讬讛 住讬讻转 讛砖诪谉 驻讜专转讗: 讜爪讜谞谉 诇转讜讱 讞诐 讗住讜专. 讗诇诪讗 转转讗讛 讙讘专: 注讚 讚诪讬拽专 诇讬讛. 拽讜讚诐 砖讬爪讟谞谉 讘诇注 讻诇 讚讛讜: 讻讘讜砖. 讘讞讜诪抓: 讛专讬 讛讜讗 讻诪讘讜砖诇. 讜讗诐 谞讻讘砖讜 讗讬住讜专 讜讛转专 讬讞讚 讻讜诇谉 讗住讜专讬谉: 砖讗讬谉 谞讗讻诇 诪讞诪转 诪诇讞讜. 砖讛诪诇讬讞讜 讛专讘讛 注讚 砖诪拽讚讬讞 讟注诪讜 诪讞诪转 诪诇讞讜 拽爪转 讜讗讬谞讜 专讗讜讬 诇讗讜讻诇讜 讗诇讗 讗诐 讻谉 讛讬讛 诪讚讬讞讜 讜讛讗讬 讗讬谉 谞讗讻诇 诇讗讜 诇讙诪专讬 拽讗诪专 砖讗讬谉 砖讜诐 讗讚诐 讬讻讜诇 诇讗讜讻诇讜 讗诇讗 讻讬讜谉 砖谞转拽诇拽诇 讟注诪讜 讗讬谞讜 谞讗讻诇 诪讞诪转 诪诇讞讜 拽专讬 诇讬讛 讜讗住讜专: 讻诪讻讗. 讻讜转讞 讜讗讬转 讘讬讛 谞住讬讜讘讬 讚讞诇讘讗: 诪驻砖专讜谞讬讗. 诪拽讜诐: 讜诇讗 讗诪专谉. 讚爪诇讬 讘拽诇讬驻讛 住讙讬 诇讬讛 讗诇讗 讚诇讬转 诇讬讛 驻讬诇讬 驻讬诇讬 拽专讘谞''砖 : 讜讗讬 诪讬转讘诇. 讘专 讙讜讝诇讗 讘转讘诇讬 讗住讜专 讚转讘诇讬 诪专讻讻讬 诇讬讛 讜诪讬讬爪讬 讜讘诇注讬 诇讻讜转讞讗 讜讘专 讙讜讝诇讗 爪讜谞谉 讛讜讛 讻讚诪驻专砖: 

转讜住驻讜转



 转谞谉 谞讟祝 诪专讜讟讘讜 注诇 讛讞专住 讻讜'. 诪专讬砖讗 讚拽转谞讬 谞讙注 讘讞专住讜 砖诇 转谞讜专 讬拽诇讜祝 讗转 诪拽讜诪讜 诇讬讻讗 诇讗拽砖讜讬讬 讗驻讬' 诇诪讗讬 讚住''讚 讘讞专住 爪讜谞谉 讚讻''注 诪讜讚讜 讚转转讗讛 讘诇注 讻讚讬 拽诇讬驻讛 讜讛''讛 诇讗讞专 砖讛讜讞诐 诪注讟 诪讘砖诇 讘驻住讞 讻讚讬 拽诇讬驻讛 讗讬 谞诪讬 讻讬讜谉 讚拽转谞讬 谞讙注 讗讬谉 诇讛讜讻讬讞 讗诐 谞讙注 诪诇诪注诇讛 讗讜 诪诇诪讟讛 讗讘诇 讛讻讗 讚拽转谞讬 谞讟祝 诪砖诪注 诇诪讟讛 讗讬 谞诪讬 讞专住讜 砖诇 转谞讜专 讜讚讗讬 讞诐 讛讜讗 讗讘诇 住讬驻讗 讚拽转谞讬 注诇 讛讞专住 拽住''讚 讘讞专住 爪讜谞谉 讜诇讗 谞讛讬专讗 讚诪讚谞拽讟 讞专住 诪砖诪注 讚讘讞专住 转谞讜专 诪讬讬专讬: 讘砖诇诪讗 诇诪讗谉 讚讗诪专 注讬诇讗讛 讙讘专 诇讛讻讬 讬讟讜诇 讗转 诪拽讜诪讜. 讜讗''转 诇诪讗谉 讚讗诪专 注讬诇讗讛 讙讘专 诇诪讛 讛驻住讞 讗讬谞讜 谞讗住专 诪讞诪转 讛砖驻讜讚 讜讬讛讬讛 爪专讬讱 诇讬讟讜诇 讗转 诪拽讜诪讜 住讘讬讘 讛砖驻讜讚 讜讗讜诪专 专''讬 讚讗讬谉 砖驻讜讚 砖诇 注抓 拽讜诇讟 讞讜诐 讻诇 讻讱 讻诪讜 讞专住 讜住讜诇转 讗讬 谞诪讬 诪讘驻谞讬诐 讗讬谞讜 专讜转讞 讻讘讞讜抓 讘专讜讘 住驻专讬诐 讜讘驻讬专讜砖 专''讞 讙专住 讜讻讬 讛讚专 专讜讟讘 讗驻住讞 诪讬讟讜讬 驻住讞 诪讞诪转 讞诪讬诪讜转 讛讞专住 讻讜' 讜拽砖讛 讚转讬驻讜拽 诇讬讛 砖专讜讟讘 讗讬住讜专 谞讘诇注 讘驻住讞 讜谞专讗讛 讚讛讗 讚拽讗诪专 讜诪讬讟讜讬 驻住讞 讗专讜讟讘 拽讗讬 诪讚拽讗诪专 诪讞诪转 讞专住 讚讗讬 讗驻住讞 拽讗讬 讛讜讛 诇讬讛 诇诪讬诪专 诪讞诪转 专讜讟讘: 讗诇讗 诇诪''讚 转转讗讛 讙讘专 讗讜拽讜专讬 诪讬拽专 诇讬讛. 讛''讙 讘讻诇 讛住驻专讬诐 讜讘驻专''讞 讘讬讟讜诇 讗转 诪拽讜诪讜 住讙讬 讜专砖''讬 诪讞拽讜 诪砖讜诐 讚拽砖讬讗 诇讬讛 讻讬讜谉 讚讗讜拽讜专讬 诪讬拽专 诪讛 讗讬住讜专讗 讬砖 讘专讜讟讘 讜讚讜讞拽 诇讜诪专 讻讙讜谉 砖讛住讜诇转 砖诇 讞讘讜专讛 讗讞专转 讜讗住讜专 诇讛谉 讛专讜讟讘 诇驻讬 砖讗讬谞讜 诪谞讜讬讜 讜诇专''转 谞专讗讛 讚讙专住 诇讬讛 砖驻讬专 讚注''讻 诪讬讬专讬 讻讙讜谉 砖讛专讜讟讘 诇讗 谞爪诇讛 讻诇 爪讜专讻讜 讜讛讜''诇 讗讘专谞讬诐 讚讘谞爪诇讛 讻诇 爪讜专讻讜 诇讗 讛讜讛 转讜 诪驻住讬诇 诪砖讜诐 爪诇讬 诪讞诪转 讚讘专 讗讞专 讜爪诇讗讜 讜讗讞专 讻讱 讘讬砖诇讜 讚讗住讜专 讛讬讬谞讜 讚讜拽讗 讘诪讬诐 诪砖讜诐 专讬讘讜讬讬' 讚讜讘砖诇 诪讘讜砖诇 诪讻诇 诪拽讜诐 讻讚讗诪专 讘住讜祝 讻诇 砖注讛 (诇注讬诇 讚祝 诪讗.) 讗讘诇 讘讚讘专 讗讞专 诇讗 讜转讚注 讚讛讻讬 讛讜讗 讚讘注''讗 讛讬讛 讗住讜专 诇讞转讜讱 讘住讻讬谉 驻住讞 讘注讜讚 砖讛讜讗 讞诐 讚诪讞诪诐 诇讬讛 诇住讻讬谉 讜诪讞诪诐 诇讚讬讚讬讛 讜讛讜讛 诇讬讛 爪诇讬 诪讞诪转 讚讘专 讗讞专 讗诇讗 讘谞爪诇讛 讻诇 爪讜专讻讜 诇讗 诪讬驻住讬诇 诪砖讜诐 讛讻讬 讜讗''转 诪''诪 诇诪讛 谞讗住讜专 讛住讜诇转 诪砖讜诐 讝讛 讬讗驻讜 讗讜转讜 讜讬爪诇讛 谞诪讬 讛专讜讟讘 讜讬''诇 讚讗讝 讛讜讬 爪诇讬 诪讞诪转 讚讘专 讗讞专 砖讛专讬 注诇 讬讚讬 讞诪讬诪讜转 讛住讜诇转 讛讜讗 谞爪诇讛 讜诪讬讛讜 诇驻讬 讝讛 诇讗 讛讜讛 爪专讬讱 诇注讬诇 诇讗住讜拽讬 讜讛讚专 住讜诇转 讜诪专转讞 诇讬讛 诇专讜讟讘 讚诪讛 爪专讬讱 诇讗住讜拽讬 讗讬住讜专 讘专讜讟讘 诪砖讜诐 爪诇讬 诪讞诪转 讚讘专 讗讞专 讻讬讜谉 讚讗讬转 讘讬讛 讗讬住讜专 谞讗 讜讗讜专''转 讚谞讬讞讗 诇讬讛 诇讗住讜拽讬 讻诇 讗讬住讜专 砖讬讻讜诇 诇讜诪专 讗讘诇 诇注讬诇 讙讘讬 谞讟祝 诪专讜讟讘讜 注诇 讛讞专住 诇讗 讙专住 讘讬拽诇讜祝 讗转 诪拽讜诪讜 住讙讬 砖讛专讬 讬讻讜诇 诇爪诇讜转讜 注诐 讛专讜讟讘 讜讘驻讬' 专''讞 诇讬转讬讛: 诪砖讜诐 讛讻讬 住讙讬 诇讬讛 讘拽诇讬驻讛. 讜讻讙讜谉 砖住讻讜 讗讞专 砖爪诇讗讜 讜诇讗 谞砖转讛讗 讘转谞讜专 讗讞专 住讬讻讛 讻诇诇 砖讗诐 诇讗 讻谉 注''讬 专转讬讞转 讛转谞讜专 讛讬讛 谞讘诇注 讗驻讬' 诇诪讗谉 讚讗诪专 注讬诇讗讛 讙讘专: 转谞讬讗 讗讬讚讱 讘砖专 专讜转讞 讻讜'. 转讬诪讛 讛讗 转讜 诇诪讛 诇讬 诇讛讘讬讗讛 讜讗讜诪专 专''转 讚拽诪''诇 讚讗驻讬诇讜 讞诇讘 砖专讬 讚讗注''讙 讚讞诐 诇转讜讱 爪讜谞谉 讘注讬 拽诇讬驻讛 讘讚讘专 砖讬讻讜诇 诇注砖讜转 拽诇讬驻讛 讘讚讘专 讚诇讗 砖讬讬讱 拽诇讬驻讛 讻诪讜 讘讞诇讘 诪讜转专 诪讚诇讗 拽转谞讬 讗讬住讜专讗 讙讘讬 讞诇讘 讻讚拽转谞讬 拽诇讬驻讛 讙讘讬 讘砖专 讜专讬讘''讗 讞讜诇拽 讘讝讛 讜诪爪专讬讱 砖砖讬诐 讻讚讬 拽诇讬驻讛: 

专讘讬谞讜 讞谞谞讗诇

爪讜谞谉 诇转讜讱 爪讜谞谉 讚讘专讬 讛讻诇 诪讜转专 讞诐 诇转讜讱 爪讜谞谉 讜爪讜谞谉 诇转讜讱 讞诐 专讘 讗诪专 注讬诇讗讛 讙讘专 讜砖诪讜讗诇 讗诪专 转转讗讛 讙讘专. 



转谞谉 谞讟祝 诪专讜讟讘讜 注诇 讛讞专住 讜讞讝专 讬讟讜诇 讗转 诪拽讜诪讜 拽住"讚 讘讞专住 爪讜谞谞转 讘砖诇诪讗 诇专讘 讚讗诪专 注讬诇讗讛 讙讘专 讻讬讜谉 讚专讜讟讘 讞诐 讛讜讗 讘注讬讚谞讗 讚谞讟祝 注诇 讛讞专住 讜讛讜讗 爪讜谞谉 讗专转讞讬讛 诇讞专住 讜谞注砖讜 讞诐 讜讞诐 讜讛讚专 讞专住 讗讞讬诐 诇讬讛 专讜讟讘 讜讻讬 讛讚专 专讜讟讘 讗讘砖专讗 讚驻住讞 讗砖转讻讞 讚驻住讞 拽讗 诪讟讜讬 诪讞诪转 讞诪讬诪讛 讚讞专住 讜讛讜"诇 爪诇讬 诪讞诪转 讚讘专 讗讞专 讜专讞诪谞讗 讗诪专 爪诇讬 讗砖 讜诇讗 爪诇讬 诪讞诪转 讚讘专 讗讞专 讗诇讗 诇砖诪讜讗诇 讚讗诪专 转转讗讬 讙讘专 讻讬讜谉 讚讞专住 爪讜谞谉 讛讜讗 讗拽讜专讬讛 拽讗 诪讬拽讬专 诇讬讛 诇专讜讟讘 讗诪讗讬 转谞讬谞谉 讬讟讜诇 讗转 诪拽讜诪讜 讜诪砖谞讬 讘讞专住 专讜转讞转 讛讬讗 诪转谞讬' 讜讛讜讗 讞诐 诇转讜讱 讞诐:




转谞谉 谞讟祝 诪专讜讟讘讜 注诇 讛住诇转 讬拽诪讜抓 讗转 诪拽讜诪讜 拽住"讚 讘住诇转 爪讜谞谞转 讜讻讜' 注讚 诇砖诪讜讗诇 讘讬讟讜诇 讗转 诪拽讜诪讜 住讙讬 讗诪讗讬 讬拽诪讜抓 讜砖谞讬 专' 讬专诪讬讛 讘住诇转 专讜转讞转:
转"砖 诪诪转谞讬' 住讻讜 诇驻住讞 讘砖诪谉 砖诇 转专讜诪讛 讗诐 讞讘讜专转 讻讛谞讬诐 讬讗讻诇讜 讗诐 讞讘讜专转 讬砖专讗诇 讗诐 讞讬 讛讜讗 讜诇讗 谞爪诇讛 注讚讬讬谉 讬讚讬讞谞讜 讜讗诐 爪诇讬 讬拽诇讜祝 讗转 讛讞讬爪讜谉 诪讜转专 讗驻讬' 诇讬砖专讗诇 讘砖诇诪讗 诇专讘 讻讬讜谉 讚砖诪谉 爪讜谞谉 讛讜讗 讗拽讜专讬 拽讗 诪讬拽讬专 诇讬讛 诇驻住讞 讜讘拽诇讬驻讛 住讙讬 讗诇讗 诇砖诪讜讗诇 讻讬讜谉 讚驻住讞 讞诐 讛讜讗 诪讞诪诐 诇讬讛 诇砖诪谉 讜谞注砖讛 讞诐 讘讞诐 讚诇讚讘专讬 讛讻诇 讗住讜专 讗诪讗讬 转谞讬 讬拽诇讜祝 讗转 讛讞讬爪讜谉 讜讚讞讬 砖讗谞讬 住讬讻讛 讚诪砖讛讜 注讘讚讬 讜讻讬讜谉 砖讛讜讗 诪讜注讟 讗讬谞讜 谞讘诇注 讗诇讗 讘讞讬爪讜谉 讘诇讘讚:




转谞讬讗 讻讜转讬讛 讚砖诪讜讗诇 讘砖专 专讜转讞 砖谞驻诇 诇转讜讱 讞诇讘 专讜转讞 讜讻谉 爪讜谞谉 诇转讜讱 讞诐 讗住讜专 讞诐 诇转讜讱 爪讜谞谉 拽讜诇祝 爪讜谞谉 诇转讜讱 爪讜谞谉 诪讚讬讞 讜讛讗 讚转谞讬 爪讜谞谉 诇转讜讱 讞诐 讜爪讜谞谉 诇转讜讱 爪讜谞谉 诇讗 砖谞讜 讗诇讗 砖讗讬谞讜 诪诇讜讞 讗讘诇 诪诇讬讞 讗住讜专 讚讗诪专 砖诪讜讗诇 诪诇讬讞 讛专讬 讛讜讗 讻专讜转讞 讻讘讜砖 讛专讬 讛讜讗 讻诪讘讜砖诇 讜讛谞讬 诪讬诇讬 讚讗诪专 砖诪讜讗诇 诪诇讬讞 讛专讬 讛讜讗 讻专讜转讞 诪诇讬讞 砖讗讬谞讜 谞讗讻诇 诪讞诪转 诪诇讞讜 讻诇讜诪专 讛讜讗 诪诇讜讞 讛专讘讛 讗讘诇 讗诐 谞讗讻诇 诪讞诪转 诪诇讞讜 [诇讗] 讜拽讬"诇 讻砖诪讜讗诇 讚转谞讬讗 讻讜转讬讛 讜专讘 讛讜谞讗 讜专讘讗 讚讛讜讗 讘转专讗 诪驻专砖讬 讟注诪讬讛 砖"诪 讚讛讬诇讻转讗 讻讜转讬讛 讜专讘 讛讜谞讗 注讘讚 讻砖诪讜讗诇 讜砖专讗 诇讘专 讬讜谞讛 讚谞驻诇 讘讻诪讻讗 讚讛讜讗 讻讜转讛讗 讜讗讬转 讘讬讛 谞住讬讜讘讬 讚讞诇讘讗 讜讛谞讬 诪讬诇讬 讘专 讬讜谞讛 谞讗 讗讘诇 爪诇讬 讘注讬 拽诇讬驻讛 讜讗讬 讗讬转 讘讬讛 驻讬诇讬 驻讬' 驻诇讞讬 讻诪讬谉 讙讜诪讜转 讘诇注 讻讜诇讬讛 讜讗住讜专 讜讗讬 诇讬转 讘讬讛 驻讬诇讬 讜诪转讘诇注 讗讙讘 讛讜专驻讗 讚转讘诇讬 讘诇注 讻讜诇讬讛 讜讗住讜专:






讛诪讗讬专讬

诪注转讛 讝讛 砖讗诪专讜 讘诪砖谞转谞讜 谞讟祝 诪专讜讟讘讜 注诇 讛讞专住 讜讞讝专 注诇讬讜 讬讟讜诇 讗转 诪拽讜诪讜 驻讬专讜砖讛 (讘讛砖讞专住) [讘砖讛讞专住] 讞诐 砖讗诐 讛讬讛 爪讜谞谉 讛讬讛 讗祝 讛专讜讟讘 讛谞讜驻诇 注诇讬讜 谞讬讚讜谉 讻爪讜谞谉 讜讻谉 诪讛 砖讗诪专讜 谞讟祝 诪专讜讟讘讜 注诇 讛住诇转 讬拽诪讜抓 讗转 诪拽讜诪讜 驻讬专讜砖讛 讙诐 讻谉 讻砖讛住诇转 讞诐 讜诪转讜讱 讻讱 讚讬谞诐 讘谞讟讬诇转 诪拽讜诐 讛诪讙注 讜讗注"驻 砖谞讙注 讘讞专住讜 砖诇 转谞讜专 驻讬专讜砖讜 讙诐 讻谉 讘砖拽专拽注 讛转谞讜专 讞诐 讜讗注驻"讻 讚讬讛 讘拽诇驻讛 讘讝讜 讞专住 讛转谞讜专 讗讬谉 讘讜 讗讬住讜专 诪爪讚 注爪诪讜 讗诇讗 砖讛讜讗 讗讜住专讜 诪爪讚 砖注讜砖讛讜 爪诇讬 诪讛诪转 讚讘专 讗讞专 讜砖注专讜 讞讻诪讬诐 砖讞专住讜 砖诇 转谞讜专 讘谞讙讬注讛 诇讘讚 讗讬谞讛 爪讜诇讛 讗诇讗 讘讻讚讬 拽诇讜驻讛 诇讘讚 讗讘诇 讘砖专 讘讘砖专 讗讬 讗驻砖专 诇讘砖专 讞诐 讘诇讗 专讜讟讘 讜讛专讜讟讘 谞讻谞住 讘注讜诪拽 讗驻讬诇讜 讘谞讙讬注讛 讜诪讛 砖讗诪专讜 讘住讻讜 砖诪谉 砖诇 转专讜诪讛 砖讚讬讜 讘拽诇讬驻讛 讗注"驻 砖讛砖诪谉 砖讛讜讗 爪讜谞谉 谞讜讙注 讘讻讘砖 砖讛讜讗 讞诐 讜谞诪爪讗 讛讻讘砖 转讞转讜谉 讗爪诇 讛砖诪谉 讜讛讬讛 诇谞讜 诇讚讜谞讜 讻讞诐 讘讞诐 讘讝讜 讛讜讗讬诇 讜住讬讻讛 讗讬谞讛 讗诇讗 诪砖讛讜 讘注诇诪讗 砖注专讜 讞讻诪讬诐 砖讗讬谞讜 谞讻谞住 讗诇讗 讘讻讚讬 拽诇讬驻讛:



讚讘专讬诐 讗诇讜 讻诇诐 讘砖砖谞讬讛诐 讬讘砖讬诐 讗讘诇 讗诐 讛讬讛 讗讞讚 诪讛诐 诇讞 讜讗讞讚 诪讛诐 讬讘砖 讜谞驻诇 讛讬讘砖 诇转讜讱 讛诇讞 讗讜 讛诇讞 注诇 讛讬讘砖 讝讜 讛讬讗 砖谞讞诇拽讜 注诇讬讛 专讘 讜砖诪讜讗诇 讘住讜讙讬讗 讝讜:



讜诇注谞讬谉 驻住拽 讗诐 讛讬讛 讞诐 诇转讜讱 讞诐 讛讻诇 讗住讜专 讗讗"讻 讬砖 讘讜 砖砖讬诐 砖讛诇讞 谞讻谞住 讛专讘讛 讘讬讘砖 讜讗诐 爪讜谞谉 讘爪讜谞谉 讛讻诇 诪讜转专 讜诪讚讬讞 讗转 讛讬讘砖 讛讬讛 讗讞讚 讞诐 讜讗讞讚 爪讜谞谉 讗诐 讛转讞转讜谉 讞诐 讛讻诇 讗住讜专 讜讗诐 讛注诇讬讜谉 讞诐 讜讛转讞转讜谉 爪讜谞谉 讟注讜谉 拽诇讬驻讛:



砖诪讗 转讗诪专 讛讬讗讱 讗转讛 诪驻专讬砖 讘讬谉 砖砖转讬讛谉 讬讘砖讜转 诇讗讞转 诇讞讛 讜讗讞转 讬讘砖讛 讜讛诇讗 诪讞诇拽转诐 砖诇 专讘 讜砖诪讜讗诇 讘讗讞讚 诇讛 讜讗讞讚 讬讘砖 讛讜讗 讻诪讜 砖讗诪专 讞诐 诇转讜讱 [爪讜谞谉 讜爪讜谞谉 诇转讜讱] 讞诐 砖谞专讗讛 砖讛讬讘砖 谞驻诇 诇转讜讱 讛诇讞 讗讜 讛诇讞 讘诪专讞砖转 砖讛讬讘砖 讘转讜讻讛 讜讛讘讬讗讜 注诇讬讛 讝讜 砖诇 谞讟祝 诪专讜讟讘讜 注诇 讛讞专住 砖讚讬讜 讘谞讟讬诇转 诪拽讜诐 讗讬谉 讝讛 讻诇讜诐 砖诪"诪 讗诐 谞讙注 讘讻诇讜 讛讻诇 讗住讜专 讛讗 讬讘砖 讘讬讘砖 讗祝 讝讛 注诇 讙讘 讝讛 诇讗 谞讗住专 讻诇讜 讗诇讗 砖爪专讬讱 谞讟讬诇转 诪拽讜诐 讜诇讗 砖讬讛讗 诪讜转专 讘拽诇讬驻讛 诇讘讚 讜诪讛 砖讘讬讗专谞讜 讘诪拽讜诪讜 讘砖讜讞讟 讘住讻讬谉 砖诇 讙讜讬诐 砖讚讬讜 讘拽诇讬驻讛 讗注"驻 砖讘讬转 讛砖讞讬讟讛 专讜转讞 讜讗注"驻 砖讘讬转 讛砖讞讬讟讛 转讞转讜谉 讛讜讗 讝讜 讗讬谞讛 讗诇讗 诪驻谞讬 砖讘讬转 讛砖讞讬讟讛 讗讬谞讜 专讜转讞 讘讻讚讬 诇讛讘诇讬注 讗诇讗 注诐 爪讬专讜祝 讚讞拽 讛住讻讬谉 讻诪讜 砖讘讬讗专谞讜 讘诪拽讜诪讜:



诪诪讛 砖讻转讘谞讜 诇诪讚转 砖讘砖专 讞诐 砖谞驻诇 诇转讜讱 讞诇讘 讞诐 讗讜 讗祝 讘砖专 爪讜谞谉 砖谞驻诇 诇转讜讱 讞诇讘 讞诐 讛讻诇 讗住讜专 专"诇 讛讘砖专 讜讛讞诇讘 讘砖专 讞诐 诇转讜讱 讞诇讘 爪讜谞谉 拽讜诇祝 讗转 讛讘砖专 讜讛讞诇讘 诪讜转专 砖讗讬谉 讛讞诇讘 讛转讞转讜谉 诪拽讘诇 讞讜诐 讛注诇讬讜谉 讘讻讚讬 砖讬讛讗 讘讜诇注 讻诇讜诐 讗讚专讘讛 诪拽专专 讛讜讗 讗转 讛注诇讬讜谉 讗诇讗 砖讛注诇讬讜谉 注讚 砖讛讜讗 砖讜讛讛 诇讛转拽专专 讘讜诇注 诪注讟 诪转讞转讜谞讜 讜讟注讜谉 拽诇讬驻讛 讜讚讜拽讗 讘讞讜诐 讛专讗讜讬 诇讛驻诇讬讟 讜讛讜讗 砖讛讬讚 住讜诇讚转 讘讜 讗讘诇 讘驻讞讜转 诪讻谉 诇讗 讜讻谉 讗诐 讛讬讛 讛讞诇讘 专讜转讞 讜谞驻诇 讛讘砖专 诇转讜讻讜 讻诇 砖讛讜讗 专讜转讞 专转讬讞讛 讙诪讜专讛 讬"讗 砖讗讬谉 讛讞诇讘 谞讗住专 讜讻诪讜 砖讗诪专讜 讘驻专拽 讻诇 讛讘砖专 拽"讞 讘' 讘讻讝讬转 讘砖专 砖谞驻诇 诇转讜讱 讬讜专讛 专讜转讞转 诪讬讘诇注 讘诇注 诪驻诇讟 诇讗 驻诇讬讟 讜诪"诪 讗诐 砖讛讛 砖诐 讗住讜专 砖讻讱 讗诪专讜 砖诐 住讜祝 住讜祝 讻讬 谞讬讞 讛讚专 驻诇讬讟 讜诪"诪 讬砖 诪驻专砖讬诐 讘讝讜 砖讗诪专讜 诪讬驻诇讟 诇讗 驻诇讬讟 砖讗讬谞讜 驻讜诇讟 诪讛 砖讘诇注 诪谉 讛讞诇讘 注讚 砖讬讛讗 谞讚讜谉 讻讘砖专 讘讞诇讘 讜讬讛讗 讗讜住专 讻诇 讛讞诇讘 讘诪砖讛讜 诇讚注转 讛驻讜住拽 诪讬谉 讘诪讬谞讜 诇讗 讘讟讬诇 讗讘诇 诪讙讜驻讜 讜讚讗讬 驻讜诇讟 讜讗讬谞讜 讗讜住专 讗转 讛讞诇讘 讛讜讗讬诇 讜讬砖 讘讜 砖砖讬诐 讜讻谉 讬砖 讘讛 住讘专讜转 讗讞专讜转 讬转讘讗专讜 讘诪拽讜诪讛 讘注"讛 讜讗祝 讘砖专 爪讜谞谉 诇转讜讱 讞诇讘 讞诐 砖讗住讜专 讬砖 讗讜诪专讬谉 砖讛讞诇讘 诪讜转专 砖讚讬讜 诇讞诇讘 砖讬讘诇讬注讛讜 诇讗 砖讬驻诇讟讛讜 讜讻谉 谞诪爪讗 诪讜讙讛 诪讻转讬讘转 讙讚讜诇讬 讛诪驻专砖讬诐 讘住驻专讬讛诐 讜诇讗 讬专讗讛 讻谉 讗诇讗 讛讻诇 讗住讜专 讜讻谉 讛住讻讬诪讜 讘讛 讙讚讜诇讬 讛讚讜专讜转:



讛诪诇讬讞 讻诇 砖讗讬谞讜 谞讗讻诇 诪讞诪转 诪诇讞讜 注诇 讛讚专讱 砖驻专砖谞讜 讘驻专拽 讙讬讚 讛谞砖讛 讛专讬 讛讜讗 讻专讜转讞 砖诇 爪诇讬 专"诇 砖讛讜讗 诪驻诇讬讟 讻讞讜诐 砖诇 爪诇讬 讗讘诇 诇讗 讻讞讜诐 砖诇 讘砖讜诇 诪注转讛 讞转讬讻转 讘砖专 讗讜 注讜祝 砖谞驻诇 诇转讜讱 讻讜转讞 砖讬砖 讘讜 讞诇讘 讜讛讜讗 讛谞拽专讗 讻诪讻讗 讜讬砖 讘讜 诪诇讞 讗诇讗 砖讛讜讗 谞讗讻诇 注诐 诪诇讞讜 讛专讬 讚讬谉 讛讻诪讻讗 讻爪讜谞谉 讜讗诐 讛讘砖专 爪讜谞谉 讛专讬 讛讜讗 爪讜谞谉 讘爪讜谞谉 讜讗诐 讛讜讗 讞诐 讛专讬 讝讛 讞诐 诇转讜讱 爪讜谞谉 讜讟注讜谉 拽诇讬驻讛 讜讝讛 砖讗诪专讜 讘住讜讙讬讗 讝讜 讞讬 讜爪诇讬 讗讬谉 讛讻讜谞讛 讗诇讗 爪讜谞谉 讜讞诐 砖讛讞讬 谞讝讻专 讘注谞讬谉 爪讜谞谉 讜讛爪诇讬 谞讝讻专 讘注谞讬谉 讞诐 讜讘砖谞讬讛诐 讚讘专讜 讘讛讜讜讛 砖讗讬谉 讛讚讘专 转诇讜讬 讘讞讬 讜讘爪诇讬 讗诇讗 讘讞诐 讜讘爪讜谞谉 讜讬"诪 砖讗祝 讘爪诇讬 爪讜谞谉 讻谉 讜诪爪讚 专讻讜转讜 讜爪诇讬 讚讜拽讗 拽讗诪专 讜诇讗 谞专讗讜 讚讘专讬讛诐 讗注"驻 砖讙讚讜诇讬 注讜诇诐 讗诪专讜诐 讜砖讙讚讜诇讬 讛诪驻专砖讬诐 讜讙讚讜诇讬 讛讚讜专讜转 谞住讻诪讜 讘讛 讜讗诐 讛讬讛 讘讘砖专 讘拽注讬诐 讗讜 砖诪转讜讘诇 讘转讘诇讬谉 讛讘砖专 讗住讜专 讗注"驻 砖讛讜讗 爪讜谞谉 诪驻谞讬 砖讛讜讗 讘讜诇注 讛专讘讛 诪谉 讛讞诇讘 讜讬砖 讗讜诪专讬诐 砖诇讗 谞讗诪专 讻谉 讗诇讗 讻砖讛讘砖专 讞诐 讗注"驻 砖讛讞诇讘 砖讛讜讗 转讞转讜谉 爪讜谞谉 砖讛讘拽注 讗讜 讛转讘讜诇 注讜砖讛讜 讻砖谞讬讛诐 讞诪讬诐 讛讗 讗诇讜 诇讗 讛讬讛 讛讻诪讻讗 谞讗讻诇 诪讞诪转 诪诇讞讜 讛专讬 讛讜讗 讻讞诐 讘讞诐 讜谞讗住专讜 砖谞讬讛诐 讜讻讘专 讘讬讗专谞讜 注拽专讬 讚讬谞讬谉 讗诇讜 讘驻专拽 讻诇 讛讘砖专:



讞转讬讻转 讗讬住讜专 讜砖诇 讛讬转专 砖讻讘砖 讗转 砖转讬讛谉 讘讞讜诪抓 讛专讬 讛讻讘讬砖讛 讻讘砖讜诇 讜谞讗住专 讛讻诇 讗讗"讻 讬砖 讘讜 砖砖讬诐 讜讬砖 讞讜诇拽讬谉 诇讜诪专 砖讗讬谉 讛讞讜诪抓 诪驻诇讬讟 讻诪讜 砖讛转讘讗专 讜诇讚注转诐 讝讛 砖讗诪专讜 讛讻讘讜砖 讻诪讘讜砖诇 讗讬谉 讛诇讻讛 讻谉 讜讗讬谉 讚讘专讬讛诐 谞专讗讬谉:





转讜住驻讜转 专讬"讚 (诪讛讚讜专讛 转诇讬转讗讛)

讗诇讗 诇诪"讚 转转讗讛 讙讘专 讗拽讜专讬 拽讗 诪讬拽专 诇讬讛. 驻讬' 诇讗 讗诪专讬' 讛讻讬 讗诇讗 砖讗讬谉 讻讞 讘讞专住 爪讜谞谞转 诇讛转讞诪诐 诪谉 讛专讜讟讘 讜诇讞讝讜专 讜诇讘砖诇 讗转 讛专讜讟讘 讗讘诇 诇注谞讬谉 讘诇讬注转 讗讬住讜专 讗注"驻 砖讛拽注专讛 爪讜谞谞转 讗诐 转砖讬诐 讘转讜讻讛 讚讘专 讞诐 讘讜诇注转 诪谉 讛讗讬住讜专 讜讙诐 驻讜诇讟转 讛讗讬住讜专 砖讛讬' 诪讜讘诇注 讘讛 讻讚讻转讘讬转 讘诪讛"拽 讚诇讗 讚讬讘专 砖诪讜讗诇 转转讗讛 讙讘专 讗诇讗 讘讗讜讻诇讬谉 讜诇讗 讘讻诇讬诐:





诪讛专砖"讗 - 讞讬讚讜砖讬 讛诇讻讜转

转讜住' 讘讚"讛 讘砖诇诪讗 讻讜' 讜讗"转 诇诪"讚 注讬诇讗讛 讙讘专 诇诪讛 讛驻住讞 讗讬谞讜 谞讗住专 诪讞诪转 讛砖驻讜讚 讻讜' 注讻"诇 讛讱 拽讜砖讬讗 讛讬讗 讗祝 诇讚讘专讬 讛诪转专抓 讚讛驻住讞 诪专转讞 诇讬讛 诇砖驻讜讚 砖讘驻谞讬诐 讜讛讚专 讛砖驻讜讚 讜诪专转讞 诇讬讛 诇驻住讞 讜讗"讻 讛讜讗 诇诪讛 谞拽讟讜 讘讚讘专讬讛诐 诇诪"讚 注讬诇讗讛 讙讘专 讻讬讜谉 讚讛砖驻讜讚 讛讜讗 转讜讱 讘砖专 讛驻住讞 讘讗诪爪注讜 讜讬砖 讘砖专 讛驻住讞 诇诪讟讛 讜诇诪注诇讛 诪砖驻讜讚 诇诪"讚 谞诪讬 讚转转讗讬 讙讘专 诇诪讛 讛驻住讞 讗讬谞讜 谞讗住专 诪讞诪转 讛砖驻讜讚 讜讬砖 诇讬讬砖讘 讜拽"诇:


讘讚"讛 讗诇讗 诇诪"讚 讻讜' 诪砖讜诐 讚拽砖讬讗 诇讬讛 讻讬讜谉 讚讗讜拽讜专讬 诪讬拽专 诪讛 讗讬住讜专讗 讬砖 讘专讜讟讘 讻讜' 注讻"诇 讜讗祝 诇驻讬 诪讛 砖讻转讘讜 讛转讜住驻讜转 诇注讬诇 讙讘讬 讞专住 爪讜谞谞转 讚讻讜诇讜 注诇诪讗 诪讜讚讜 讚转转讗讛 讛讞专住 讘诇注 讻讚讬 拽诇讬驻讛 讜讗讞"讻 诪讘砖诇 讘驻住讞 讻讚讬 拽诇讬驻讛 讛讻讗 讘专讜讟讘 砖讛讜讗 讚讘专 诇讞 诇讗 砖讬讬讱 讘讬讛 讻讚讬 拽诇讬驻讛 讻诪讜 讘讞诇讘 诇拽诪谉 讻诪"砖 讛转讜住' 诇砖讬讟转 专"转 讜拽"诇:


讘讗"讚 诇驻讬 讝讛 诇讗 讛讜讛 爪专讬讱 讻讜' 讻讬讜谉 讚讗讬转 讘讬讛 讗讬住讜专 谞讗 讻讜' 注讻"诇 拽"拽 讜诪讗讬 拽讜砖讬讗 讚讛讗 注"讻 讗爪讟专讬讱 诇讗住讜拽讬 诪砖讜诐 爪诇讬 诪讞诪转 讚"讗 讚讗诇"讻 诇诪讛 谞讗住讜专 讛住讜诇转 诪砖讜诐 谞讗 讬讗驻讛 讗讜转讜 讜讬爪诇讛 谞诪讬 讛专讜讟讘 讻诪"砖 讛转讜住' 讘注爪诪诐 诇注讬诇 讘住诪讜讱 讜讚讜"拽:





诪讛专"诐

讘讙诪' 诇"诇 讬拽诪讜抓 讗转 诪拽讜诪讜 讗"专 讬专诪讬讛 讜讻讜' 讻爪"诇:





讞讻诪转 砖诇诪讛

转讜住' 讘讚"讛 讘砖诇诪讗 讻讜' 讜诪讟讜讬 驻住讞 讗专讜讟讘 拽讗讬. 谞"讘 讜诇驻讬 讝讛 讛讗 讚拽讗诪专 讜讻讬 讛讚专 专讜讟讘 讗驻住讞 拽讗 诪讟讜讬 驻住讞 讻讜' 讛"拽 讻讘专 讗讬讟讜讬 驻住讞 砖讛讜讗 讛专讜讟讘 诪讞诪转 讛讞专住 讜讻砖讬讞讝讜专 讗诇 讛驻住讞 讬讗讻诇谞讜 诇讗讜转讜 讛专讜讟讘 注诪讜 讜拽"诇:


讘讚"讛 讗诇讗 诇诪"讚 讻讜' 讜讛讜讛 诇讬讛 讗讘专谞讬诐 讻讜'. 谞"讘 讛讜讗 诇砖讜谉 驻专住讬 讻讚诇注讬诇 (驻住讞讬诐 讚祝 诪"讗) 驻专拽 讻诇 砖注讛 讜讛讜讗 爪诇讬讬转 谞讗:





专砖"砖

转讜住' 讚"讛 讗诇讗. 讜讛"诇 讗讘专谞讬诐. 注讬' 诇注讬诇 (诪讗):





讞讬讚讜砖讬 专讘讬 注拽讬讘讗 讗讬讙专

讙诪专讗 [讘砖诇诪讗 诇专讘 讚讗诪专 注讬诇讗讛 讙讘专 诪砖"讛 讘谞驻诇 诪专讜讟讘讜 注诇 讛住讜诇转 爪讜谞谞转] 讬拽诪讜抓 诪拽讜诪讜, 讗诇讗 诇砖诪讜讗诇 讻讜' 诇诪讛 诇讬' 讬拽诪讜抓 讗转 诪拽讜诪讜.
讙讬专住转 讛住驻专讬诐 转住讙讬 诇讬讛 讘谞讜讟诇 讗转 诪拽讜诪讜, 讜专砖"讬 诪讜讞拽讜 讚讻讬讜谉 讚诇砖诪讜讗诇 讗拽讜专讬 诪讬拽专 诪讛 讗讬住讜专 讬砖 讘专讜讟讘, 讜讛专"转 拽讬讬诐 讛讙讬专住讗 讚诪讬讬专讬 讚诇讗 谞爪诇讛 讛专讜讟讘 讻诇 爪讜专讻讜 讜讗住讜专 诪讞诪转 谞讗.
讜讬专讗讛 讚讛谞讻讜谉 注诐 专砖"讬 讝"诇 讚讗诐 谞讬诪讗 讚住讙讬讗 讘住讜诇转 谞讟讬诇讛 讚驻讞讜转 诪拽诪讬爪讛 讗讬讱 讗诪专讬谞谉 讚诇专讘 谞讬讞讗, 讛讗 诪"诪 讬拽砖讛 诪"砖 讚专讜讟讘 讗讬谞讜 讗讜住专 诇驻住讞, [讘谞驻诇 诪专讜讟讘讜 注诇 讛讞专住 讜讞讝专 讗诇讬讜] 讻"讗 讻讚讬 谞讟讬诇讛, 讗祝 讚讗讞"讻 谞转讞诪诐 讛讻诇, 讜诪"砖 讚诪讘诇注 讘住讜诇转 讬讜转专 诪讻讚讬 谞讟讬诇讛.
讜讗讬 讚讘驻住讞 诪"诪 讗讬讻讗 砖砖讬诐 讗诇讗 讚诪"诪 讘注讬 谞讟讬诇讛, 讜讻诪讜 砖讻转讘 讛专砖讘"讗 讝"诇, 讜讘住讜诇转 诪讬讬专讬 讚诇讬讻讗 砖砖讬诐, 讗"讻 讗诪讗讬 住讙讬 讘拽诪讬爪讛, 讛讗 谞讘诇注 讘讻诇 讛住讜诇转.





讬讚 讚讜讚

转转讗讛 讙讘专. 注讬讬谉 注"讝 注状讚 讚"讛 讚专砖 专讘讗. 讝讘讞讬诐 讚祝 爪"讛 讚状讛 注讬专讛 诇转讜讻讜.

